Aquest text parla sobre el tema Seguretat laboral?
Un rellotge digital és un tipus de rellotge que basa el seu funcionament en una base de temps digital per generar els impulsos de la freqüència necessària (normalment 1Hz). Un rellotge digital és un rellotge en què la base de temps és digital i la divisió de freqüència, també. La invenció, el 1956, del rellotge digital va suposar una gran revolució en el camp de la rellotgeria perquè es va aconseguir fabricar rellotges molt més barats i precisos que els de funcionament mecànic. Per representar l'hora, molts rellotges digitals fan servir els set segments LED, VFD o LCD, per formar cadascun dels números. Aquests rellotges també inclouen altres elements, per indicar si l'hora és al matí AM o a la tarda PM, així com si està activada l'alarma i a quina hora està programada. Els rellotges digitals poden ser molt més petits, útils i barats. Per aquestes raons s'han incorporat a la majoria d'equips digitals. Molts rellotges digitals s'utilitzen com despertadors que porten incorporada una ràdio. La ruptura principal amb el rellotge mecànic és que es van eliminar tots els mecanismes que hi havia a l'interior de la caixa dels rellotges i van ser substituïts per uns circuits digitals alimentats per una petita bateria i que facilitava la lectura directa del temps. A causa del baix preu que tenen els rellotges digitals ja s'han imposat en moltes aplicacions, i així la majoria de despertadors són ja digitals, els rellotges que hi ha als electrodomèstics, ordinadors, telèfons mòbils, automòbils, etc. Així mateix, molts dels rellotges de polsera que s'utilitzen són digitals si bé en el camp dels rellotges de polsera s'han imposat els rellotges digitals analògics de quars.
No.